Document ID: /roh_data/filtered/fineweb-2-filterrobots_roh.jsonl.gz/52517

Ulteriur Grischun - Beatrica Baselgia na candidescha betg pli
La presidenta da la vischnanca da Domat, Beatrice Baselgia, na vegn betg pli a candidar il zercladur per in'ulteriura perioda d'uffizi. Quai ha la socialdemocrata ditg envers la gasetta Bündner Tagblatt. 9 onns sajan avunda, ella na veglia betg aschuntar anc 4 ulteriurs onns.
Era per il Cussegl grond na vegnia ella betg pli a candidar, scriva il Bündner Tagblatt.
PCD annunzia candidatura
Erich Kohler duai daventar nov president communal da Domat. La suprastanza da la PCD da Domat propona el per mauns da la basa sco successur da Beatrice Baselgia. La radunanza da nominaziun da la PCD Domat è ils 11 da mars.
Las elecziuns communalas a Domat èn il zercladur 2016.